余善繼

余善繼，字伯賢，四川重慶府長壽縣人，民籍，明朝政治人物。

生平
三月初三日生，行一，治《春秋》，嘉靖十三年（1534年）由縣學附學生中式甲午科四川鄉試第三十一名舉人，年二十七歲中式嘉靖十七年戊戌科會試第三百十名，第三甲第一百六十名進士《嘉靖十七年進士登科錄》。十九年授江西饒州府推官，後官至户部员外郎，嘉靖二十六年（1547年）九月坐尚書王杲、御史艾朴案降一级調外任《大明世宗肃皇帝实录卷三百二十七》：嘉靖二十六年九月，先是礼科给事中马锡劾户部尚书王杲、巡仓御史艾朴私受两淮运司解官黄正大赃贿，勒管库员外郎余善继称纳低银。 上怒，下杲、朴等镇抚司究问，杲辩正大解银至部，臣惟咨总督尚书并札管库委官称兑，各有司存非臣得干预，委官刘鉴先收银十三万，退出成色不足者八万馀两，善继续收八万六千，退出一万一千两有奇，先后所退低银并未呈部，祗缘善继漏收银千两，正大畏惧检举，臣遂同总督巡仓官参送善继法司问罪，及倍库主事方大乐罚俸，乃种祸实在于此，而该科所奏通贿事不显明指，陈徒泛言，以丧臣名节，乞容臣与该科面质以明心迹。 上责杲失职，非古廉清正直者比，令加刑再问。寻户科给事中厉汝进、查秉彝、徐养正、刘起宗、刘禄复言两淮当起解前银之初，适副使张禄署印，禄与正大同谋插和，令乡亲大使赵兰随解至京，广通关节，自杲外如太常寺卿严世蕃、顺天府丞胡奎、总督尚书王暐皆有请托，踪迹宜尽治穷治。疏入！大学士严嵩即上疏自理，谓汝进者欲以赃罪污蔑臣，故借臣子世蕃名肆其巧诋。 上益怒，遂手批汝进等疏，诘其谓禄不早，意欲与杲解释，命锦衣卫俱执至阙下，汝进杖八十，余杖六十，俱降边方杂职；张禄不必逮问，黜为民不叙。杲、朴等令该司并提暐问奏发落，再有烦扰者加罪。已而该司具狱上，诏杲、朴发边卫，正大等发极边卫，俱充戍；暐为民；善继并大乐仍送法司拟罪，乃降善继一级，与大乐俱调外任。。

家族
曾祖余永壽；祖余鍾，王府教授；父余龍；母趙氏。具慶下，妻謝氏，兄廷寵，弟能繼；可繼。

 参考资料 

Category:長壽人
S
Category:明朝饒州府推官
Category:明朝户部员外郎
Category:嘉靖十三年甲午科四川鄉試舉人